खुरपका, मुंहपका, गलाघोंटू आदि के टीकाकरण से संबंधित वैक्सीन अतर्रा पशु चिकित्सालय को प्राप्त हो चुकी है। 15 मई से जुलाई माह तक घर-घर जाकर मवेशियों का टीकाकरण अभियान चलाया जाएगा। समाजसेवी माता प्रसाद, सुशील चौरिहा आदि ने तत्काल पशु चिकित्सक तैनाती की मांग की है। मुख्य पशु चिकित्साधिकारी अविनाशचंद्र कमल ने कहा है कि प्रयोगशाला व मीटिंग कक्ष निर्माण में अनियमितता मिलने पर ठेकेदार के विरुद्ध कार्रवाई की जाएगी।